รัฐบาลไทย-ข่าวทำเนียบรัฐบาล-บอร์ดมรดกภูมิปัญญาฯ ประกาศขึ้นทะเบียน ๑๘ รายการ ๖ สาขา “ปอยส่างลอง-ถือศีลกินผัก-เล่นสะบ้า-ขนมฝรั่งกุฎีจีน-แข่งเรือยาวขึ้นโขน-ชิงธง” เป็นมรดกภูมิปัญญาทางวัฒนธรรมของชาติ ประจำปี ๒๕๖๑
วันจันทร์ที่ 26 มีนาคม 2561
บอร์ดมรดกภูมิปัญญาฯ ประกาศขึ้นทะเบียน ๑๘ รายการ ๖ สาขา “ปอยส่างลอง-ถือศีลกินผัก-เล่นสะบ้า-ขนมฝรั่งกุฎีจีน-แข่งเรือยาวขึ้นโขน-ชิงธง” เป็นมรดกภูมิปัญญาทางวัฒนธรรมของชาติ ประจําปี ๒๕๖๑
บอร์ดมรดกภูมิปัญญาฯ ประกาศขึ้นทะเบียน ๑๘ รายการ ๖ สาขา “ปอยส่างลอง-ถือศีลกินผัก-เล่นสะบ้า-ขนมฝรั่งกุฎีจีน-แข่งเรือยาวขึ้นโขน-ชิงธง” เป็นมรดกภูมิปัญญาทางวัฒนธรรมของชาติ ประจําปี ๒๕๖๑
(๒๒ มี.ค. ๖๑ ศูนย์การประชุมวธ.) นายวีระ โรจน์พจนรัตน์ รัฐมนตรีว่าการกระทรวงวัฒนธรรม เปิดเผย ภายหลังการประชุมคณะกรรมการส่งเสริมและรักษามรดกภูมิปัญญาทางวัฒนธรรม ครั้งที่ ๒/๒๕๖๑ ว่า ที่ประชุมได้มีการพิจารณาและเห็นชอบประกาศขึ้นบัญชีมรดกภูมิปัญญาทางวัฒนธรรมของชาติ ประจําปี ๒๕๖๑ จํานวน ๑๘ รายการ เพื่อเป็นหลักฐานสําคัญของชาติและเป็นการส่งเสริมการมีส่วนร่วมของชุมชนให้เกิดความภาคภูมิใจในวัฒนธรรมของตน รวมทั้งเป็นการปกป้องคุ้มครองมรดกภูมิปัญญาทางวัฒนธรรมของท้องถิ่นและของชาติ อันจะนําไปสู่การสร้างความรู้ความเข้าใจเห็นคุณค่ายอมรับในความหลากหลายทางวัฒนธรรม ก่อให้เกิดการส่งเสริมรักษามรดกภูมิปัญญาทางวัฒนธรรมของชาติทั้งในระดับประเทศและระดับสากล
นายวีระ กล่าวอีกว่า ที่ประชุมคณะกรรมการฯ รับทราบผลการดําเนินของกรมส่งเสริมวัฒนธรรม ที่ได้จัดการประชุมคณะอนุกรรมการกลั่นกรองเพื่อเสนอขึ้นบัญชีมรดกภูมิปัญญาทางวัฒนธรรม ประจําปีพุทธศักราช ๒๕๖๑ เมื่อวันที่ ๑๔ มีนาคม ๒๕๖๑ ที่ผ่านมา ซึ่งมีรายการมรดกภูมิปัญญาทางวัฒนธรรม จํานวน ๑๘ รายการ ที่ผ่านเกณฑ์การพิจารณา จากทั้งหมด ๔๔ รายการ ในการนี้ ที่ประชุมบอร์ดได้พิจารณาและมีมติเห็นชอบรายการมรดกฯ จํานวน ๑๘ รายการ ดังกล่าว เพื่อประกาศขึ้นบัญชีมรดกภูมิปัญญาทางวัฒนธรรม ประจําปีพุทธศักราช ๒๕๖๑ ใน ๖ สาขา ประกอบด้วย
๑. วรรณกรรมพื้นบ้านและภาษา จํานวน ๑ รายการ ได้แก่ นิทานพื้นบ้านท้าวแสนปม จ.กําแพงเพชร
๒. ศิลปะการแสดง จํานวน ๓ รายการ ได้แก่ ลิเก จ.พิจิตร-นครสวรรค์ / สะไน จ.ศรีษะเกษ / วายังกูเละ จ.ยะลา
๓. แนวปฏิบัติทางสังคม ประเพณี พิธีกรรม และงานเทศกาล จํานวน ๕ รายการ ได้แก่ พิธีถวายข้าวพีชภาคฯ และบุญเสียค่าหัว ข้าโอกาสพระธาตุพนม จ.นครพนม / ประเพณีแห่เจ้าพ่อเจ้าแม่ปากน้ําโพ จ.นครสวรรค์ / ปักธงเมืองนครไทย จ.พิษณุโลก / ประเพณีปอยส่างลอง (บวชลูกแก้วหรือบรรพชาสามเณร) จ.แม่ฮ่องสอน / ประเพณีถือศีลกินผัก จ.ภูเก็ต
๔. ความรู้และการปฏิบัติเกี่ยวกับธรรมชาติและจักรวาล จํานวน ๓ รายการ ได้แก่ ขนมฝรั่งกุฎีจีน กรุงเทพฯ / ดินสอพองลพบุรี จ.ลพบุรี / ตํารายาหลวงปู่ศุข จ.ชัยนาท
๕. งานช่างฝีมือดั้งเดิม จํานวน ๓ รายการ ได้แก่ เรือนโคราช จ.นครราชสีมา / การทํากลอง- เอกราช จ.อ่างทอง / เรือก่าบาง จ.พังงา
๖. การเล่นพื้นบ้าน กีฬาพื้นบ้าน และศิลปะการต่อสู้ป้องกันตัว จํานวน ๓ รายการ ได้แก่ วัวเทียมเกวียน จ.เพชรบุรี / การเล่นสะบ้า จ.สมุทรปราการ-นนทบุรี-กาญจนบุรี / การแข่งเรือยาว ขึ้นโขนชิงธง ลุ่มน้ําหลังสวน จ.ชุมพร
อนึ่ง การขึ้นบัญชีมรดกภูมิปัญญาฯ ในครั้งนี้ ถือเป็นการดําเนินงานครั้งแรกหลังจากที่มีการบังคับใช้ พระราชบัญญัติส่งเสริมและรักษามรดกภูมิปัญญาทางวัฒนธรรม พ.ศ. ๒๕๕๙ ซึ่งประกอบด้วยการดําเนินการ ใน ๕ ขั้นตอน คือ ๑.กรมส่งเสริมวัฒนธรรม ได้รับรายการที่ขอขึ้นบัญชีมรดกภูมิปัญญาฯ จาก ๗๗ จังหวัด รวม ๑๙๓ รายการ ๒.คณะอนุกรรมการกลั่นกรองพิจาณาให้ความเห็นทางวิชาการโดยผ่านเกณฑ์การขึ้นบัญชี ๑๘ รายการ ๓.คณะกรรมการส่งเสริมและรักษามรดกภูมิปัญญาฯ พิจารณาและให้ความเห็นชอบการขึ้นบัญชีมรดกภูมิปัญญาฯ ๔.รายการมรดกฯ ๑๘ รายการที่ผ่านความเห็นชอบนี้ กรมส่งเสริมวัฒนธรรมจะดําเนินการประกาศขึ้นบัญชีมรดกภูมิปัญญาทางวัฒนธรรมในราชกิจจานุเบกษา (มาตรา ๒๒) และกําหนดจะจัดพิธีประกาศพร้อมนิทรรศการ การสาธิตรายการมรดกภูมิปัญญาฯ ในช่วงเดือนกันยายน ๒๕๖๑ ต่อไป นายวีระ กล่าว